[{"text_idx": "#000001", "text": "\"On valikute ku\u0308simus, kas ma vahin kogu aeg silm punnis pornot ja no\u0303uan selle mo\u0303jul oma partnerilt ei tea mida,\" u\u0308tleb Jaani kiriku o\u0303petaja Jaan Tammsalu. \"Kurjus saab toitu ka sellest, millist teavet me tarbime, mida internetist vaatame ja loeme. Kui me anname kurjale muudkui toitu juurde, siis muutume ka ise kurjaks.\""}, {"text_idx": "#000002", "text": "Tallinna praost Jaan Tammsalu ta\u0308histab 12. ma\u0308rtsil oma 60 aasta juubelit ja kutsub sel puhul ko\u0303iki soovijaid kell 17.30 Jaani kirikusse, et ta\u0308histada su\u0308nnipa\u0308eva va\u0308ikese kontserdi, luule ja mo\u0303tisklusega."}, {"text_idx": "#000003", "text": "Kas vaimuliku amet on teie peres olnud traditsioon vo\u0303i olete selles suhtes ise teena\u0308itaja?"}, {"text_idx": "#000004", "text": "Sugupuud uurima hakates tuli va\u0308lja, et suguvo\u0303sas on olnud kolm o\u0303igeusu vaimulikku ja u\u0308ks ko\u0308ster \u2013 Tartu peakiriku peao\u0303petaja. Aga vahepeal oli katke. Kui la\u0308ksin vaimulikuks o\u0303ppima, siis ma ei teadnud, et mul on oma sugupuus midagi vaimulikega pistmist."}, {"text_idx": "#000005", "text": "Kuidas siis la\u0308ks nii, et u\u0308ks Saaremaa poiss, kel oli juba o\u0303pitud selgeks amet, otsustas su\u0308gaval no\u0303ukogude ajal vastutuult su\u0308litada ja hoopis vaimulikuks o\u0303ppida? Tol ajal me ei vo\u0303inud ju ette na\u0308ha, et kirikuelu muutub kompartei ja organite valvsast pilgust ta\u0308iesti vabaks."}, {"text_idx": "#000006", "text": "Muidugi ei vo\u0303inud me ette na\u0308ha, mis saab. Lugu on selles, et mu emapoolne vanaema oli mulle u\u0308he o\u0303htupalve selgeks o\u0303petanud. Ja o\u0308elnud sinna juurde, et ehk la\u0308heb tarvis. Ei la\u0308inud va\u0308ga kaua tarvis, aga siis lo\u0303petasin kiitusega Tallinna ehitusmehaanika tehnikumi, et saada otse, ilma eksamiteta sisse tehnikau\u0308likooli ehk nagu siis seda nimetati \u2013 Polu\u0308tehnilisse Instituuti. Ma\u0308rtsis oli tehnikumi lo\u0303petamine ja aprillis vo\u0303eti mind hoopis so\u0303java\u0308kke. Ei lastud ko\u0303rgkooli minna. Lubati ku\u0308ll Saaremaale ja\u0308tta, oma invaliididest vanematele la\u0308hedale, aga saadeti Ukrainasse."}, {"text_idx": "#000009", "text": "Kui ma tulin pool aastat enne teenistuse lo\u0303ppu haiguse to\u0303ttu Eestisse tagasi, andsin Kuressaares vaimuliku uksekella. U\u0308tlesin, et olen Jumalale lubanud, et hakkan vaimulikuks. Vaimulik ku\u0308sis, kas ma ristitud olen. Siis hakkas mulle selgeks saama, et vaimulikuks saamine on ikka pa\u0308ris pikk tee. Tuleb leeri minna ja siis usuteaduste instituuti, ja ma hakkasingi selle asjaga edasi liikuma. 1986. aastal saadeti mind juba Toomas Pauli ja\u0308rglasena kolme Saaremaa kiriku peale o\u0303petajaks. Ma polnud siis veel eriti palju eksameid sooritanud. See oli aeg, kui paljud vaimulikud teenisid kolme kogudust, ja seda tegin ka mina o\u0303ppimise ko\u0303rvalt."}, {"text_idx": "#000010", "text": "Vaimulike puudus oli tohutu. Valjala, Karja ja Jaani kirik, kus ma hakkasin asendama siis Toomas Pauli. Olin alguses ikka nii entusiastlik, aga samas ka rumal, et maistele asjadele palju ei mo\u0303elnud. Abikaasa ku\u0308sis ko\u0303rvalt, et kus me seal Saaremaal ko\u0303ik elama hakkama ja kuidas ma selle to\u0308o\u0308ga piisavalt raha saan, et ko\u0303ik lapsed so\u0308o\u0308nud oleksid. Ma olin Tallinnas Ja\u0308rvel just oma ka\u0308ega meie korteri korda teinud, seal oli ko\u0303ik vajalik olemas. Olin saanud Po\u0303hja Ko\u0303rgepingevo\u0303rkudest ko\u0303igi mugavustega korteri, kuna meid oli ikka mitu hinge. Meiega oli abikaasa eelmisest abielust poeg ja veel kaks u\u0308hist last, u\u0308ks ta\u0308iesti su\u0308lelaps veel, paar kuud vana. Ega abikaasa va\u0308ga o\u0303nnelik ku\u0308ll ei olnud. U\u0308tles, et ma vo\u0303in minna Saaremaale, aga tema ei tule. Aga tuli siiski. Kuhu ta ikka oleks ja\u0308a\u0308nud. Kaarma pastoraadis hakkasime elama ja seal mo\u0308o\u0308dus kolm aastat."}, {"text_idx": "#000013", "text": "Nad viisid siit head kombed kaasa. Need kombed ei kadunud, aga no\u0303ukogude aeg lo\u0303petas kodus viisakad kombed a\u0308ra. Teine asi, mis silma torkas \u2013 ta\u0308nulikkus. Julgus va\u0308lja o\u0308elda, kui midagi meeldis, vaimustas ning hinge la\u0308ks. Kodueestlane u\u0308tles ku\u0308ll palju ta\u0308nuso\u0303nu peielauas, aga lahkunu oli juba mulla alla pandud ega kuulnud seda enam. Kalm kaunistati lillede ja pa\u0308rgadega, aga kui ku\u0308sida, kas eluajal ka inimesele mo\u0303ne lilleo\u0303ie viisid... No ei juhtunud seda naljalt. Meil ka\u0308is see tagantja\u0308rgi. Aga Kanadas ku\u0308lvati ta\u0308nuga u\u0308le iga va\u0308iksemgi liigutus, iga o\u0303nnestumine. Enda meelest sa ei teinudki midagi, aga sulle o\u0308eldi ta\u0308nu. Kodumaal tuli pa\u0308rast jumalateenistust heal juhul viis inimest midagi head u\u0308tlema. Aga seal hakati kohe ku\u0308sima, et kust sa selle luuletuse leidsid, see oli nii hea, sobis sinna jutu juurde, ja nii edasi. Ja o\u0308eldi konkreetseid asju, mitte u\u0308ldiselt ei ta\u0308natud ainult."}, {"text_idx": "#000015", "text": "Te olete o\u0308elnud, et Eestis on rahulolematust ja virisemist siiski ka praegu palju rohkem kui teistes maades. Millest see tuleb? Kas inimesed ei taipa, mis o\u0303nn neil tegelikult ka\u0308es on, kas nad ei saa aru, kui ha\u0308sti asjad tegelikult on?"}, {"text_idx": "#000016", "text": "Selle virisemisega on jah pahasti. Ma toon uuesti selle na\u0308ite, mis mind ennast omal ajal o\u0303hku ahmima pani, kui Eri Klas oma viimases raadiointervjuus just minule viidates u\u0308tles \u2013 aga vaadake, kui palju on o\u0303nnistust meie u\u0308mber. Kui palju on ilu. Ja lo\u0303puks u\u0308tles: olge hoitud. Ta soovis kogu eesti rahvale sama, mida mina alati olin soovinud. Selle virisemisega me kuidagi kipume ja\u0308ljendama ka suuri eeskujusid. Ku\u0308llap on sellel virisemisel su\u0308gavamad juured kui ainult no\u0303ukogude aeg. Kui kaua me oleme kogu aeg ra\u0308a\u0308kinud oma mingist seitsmesaja-aastasest orjapo\u0303lvest ja millest ko\u0303igest veel. Me nagu ei taha ma\u0308rgata seda, mis meil olemas on, niikaua, kuni seda pole meilt a\u0308ra vo\u0303etud. Tihtipeale me hakkame asju ma\u0308rkama alles tagantja\u0308rele."}, {"text_idx": "#000017", "text": "Need, kellega mina tihedamalt la\u0308bi ka\u0308in, oskavad ku\u0308ll olla ta\u0308nulikud. Nad on ilmselt veidi teistsugused kui nii-o\u0308elda keskmine eestlane. Kirikus on seda rohkem na\u0308ha. Me harjutame ta\u0308nulikkust. Me ta\u0308name Jumalat laulude ja palvetega. Ja kui sa ta\u0308nad Jumalat, siis to\u0303stad pea u\u0308les, ja kui sa pea uuesti alla lased, siis ma\u0308rkad ka kaasinimest ja mo\u0303istad, et tedagi on po\u0303hjust ta\u0308nada. Ta\u0308nad selle eest, et kirik on puhtaks pu\u0308hitud, et orel ma\u0308ngib, et jutlus la\u0308heb su\u0308damest su\u0308damesse."}, {"text_idx": "#000019", "text": "Kui jo\u0303uluo\u0303htul Andres Pearu kaitsetut koera peksis, siis ronis vaene loom mustade jalgadega laua peale ja tegi ka ja\u0308lje piiblis u\u0308he so\u0303na peale. Immanuel. Ma ei saanud keskkoolis lugedes aru, et see ta\u0308hendab \u2013 jumal on meiega. Koera ja\u0308lg oli just selle koha peal. Andres pu\u0308u\u0308dis seda sealt puhtaks saada ja Mari pu\u0308u\u0308dis, aga tee vo\u0303i auk sisse, seda so\u0303na enam sealt paistma ei hakanud. Kaitsetu koera peksmine oli viimane tilk Jumala jaoks. Andres oli sellega oma Jumala kaotanud."}, {"text_idx": "#000020", "text": "Niisuguses kohas, kust isegi Jumal lahkus, ei vo\u0303inud vo\u0303rsuda armastust, see andis pigem po\u0303hjust olla rahulolematu. Ma\u0308letan, et koolis tehti Andresest eesti mehe positiivne eeskuju."}, {"text_idx": "#000021", "text": "No mitte ainult meie kooliajal ei tehtud seda. Vo\u0303tame na\u0308iteks presidendi viimase ko\u0303ne Viljandis. Kui palju oli seal ta\u0308nulikkust Eesti rahva vastu? Selle asemel toodi samuti Vargama\u0308e Andrest rahvale eeskujuks. No kuulge, kui mitu naist ja last peab to\u0308o\u0308ga a\u0308ra tapma ja sulase veel takkaotsa, et ka saada siis selliseks eeskujuks nagu Andres? Jah, to\u0308o\u0308d ta tegi ja vaeva na\u0308gi, aga oma la\u0308hedasi u\u0308ldse ei ma\u0308rganud. Ja Pearule pandi veel kord pauk a\u0308ra. Pearu ka\u0308is va\u0308hemalt korra andeks palumas."}, {"text_idx": "#000022", "text": "Kas Andres kordki elus kelleltki andeks palus? Ei, ta oli kange nagu jurakas. Selle asemel, et teha sigadele aedik u\u0308mber, istus ta ko\u0303rtsis ja lasi endagi kohta o\u0308elda, et litsid mehed need Vargama\u0308e mehed. Tema ka\u0308is muudkui kohut ja naine pidi tassima raskeid a\u0308mbreid u\u0308le selle sigade jaoks pandud laia laua. Nii et mehed \u2013 lo\u0308o\u0308ge aga lauad ustele ette, istuge ko\u0303rtsis ja ka\u0308ige kohut, pekske naist, siis kui see ongi eeskuju. Miks me siis ra\u0308a\u0308gime, et nu\u0308u\u0308d on kodus kaklema hakatud, kui Andrest tuuakse eeskujuks? Minu arvates on Andres ko\u0303ige vastikum tegelaskuju kogu Eesti kirjanduses. Kas te kujutate ette, et kutsute oma so\u0303brad su\u0308nnipa\u0308evale ja enne lauda istumist kurjustate nende kallal ja teete igasuguseid etteheiteid ja siis istute lauda, nagu midagi poleks olnud ja hakkate so\u0308o\u0308ma? Vabandust, kui ma ka nu\u0308u\u0308d virisema hakkasin, aga see asi oli lihtsalt su\u0308dame peal ja vajas va\u0308lja u\u0308tlemist."}, {"text_idx": "#000023", "text": "Aga siiski, kas Pearu polnud ise samuti su\u0308u\u0308di selles, et Andres nii kurjaks muutus? Alguses andis Andres u\u0308leaedsele so\u0303bralikult ka\u0308e ja u\u0308tles, et hakkame koos kraavi kaevama, siis vo\u0303idame mo\u0303lemad. Aga Pearu hakkas kohe kiusama."}, {"text_idx": "#000026", "text": "See tuleb ikka meie enda peast."}, {"text_idx": "#000029", "text": "Tegeleme siis parem headusega. Kui palju on tegelikult meie u\u0308mber headust! A\u0308rme kuluta oma aega kurjusele."}, {"text_idx": "#000030", "text": "Kas kirik saab ka kaasa aidata, et seda kurja a\u0308ra hoida? Isegi nende seas, kes ise kirikus ei ka\u0308i?"}, {"text_idx": "#000031", "text": "Ma arvan, et saab ku\u0308ll. Ilmselt olete isegi ta\u0308hele pannud, et paljud inimesed ra\u0308a\u0308givad, et kirik on nii hea koht, kus lihtsalt vaikselt istuda, kui na\u0308rv on va\u0308ga must. Isegi u\u0308ks Viljandi neljanda klassi poiss tunnistas, et ta la\u0308heb paha tujuga kirikusse ja lihtsalt istub seal natuke aega, pa\u0308rast la\u0308heb olemine paremaks. Na\u0308rv puhkab. Isegi kui kirikus pole kedagi ja uks on lahti, sa pa\u0308a\u0308sed sisse, siis on vaja natuke seal istuda ja head mo\u0303tted tulevad pa\u0308he. Vo\u0303i tuleb meelde midagi, mida oled ja\u0308tnud tegemata. Seal on nii palju ha\u0308id mo\u0303tteid mo\u0303eldud juba enne. See mo\u0303jub ha\u0308sti tihtipeale ka paadunud inimesele. See laul, et Mats vo\u0303tab kodus ja kirikus mu\u0308tsi maha, na\u0308itab, et need on ikka pu\u0308had kohad olnud. Kirik mo\u0303jub ka sellega, et tegelikult on rohkem kui pooled meie u\u0308mber olevatest inimestest ristitud. Ko\u0303ik nad ei ka\u0308i kogu aeg kirikus, aga kirikul ikka mingi mo\u0303ju on. Need, kes kirikus ka\u0308ivad, avaldavad vaikselt oma head mo\u0303ju ko\u0303ikidele."}, {"text_idx": "#000032", "text": "Aeg-ajalt vo\u0303ib lugeda ka mo\u0303nest vaimuliku vo\u0303i kristlase sooritatud kuriteost. Miks see nii on? Kas to\u0303esti usk ei mo\u0303ju?"}, {"text_idx": "#000033", "text": "Muidugi on kirikuinimeste seas ka kurjemaid inimesi. Ma\u0308letan oma lapsepo\u0303lvest u\u0308hte ta\u0308di, kes ei kannatanud, kui me natuke kilkasime ja ringi jooksime, ta kutsus meid po\u0303rgukutsikateks. No ikka to\u0303eline no\u0303id. Jah, kui ma oleksin ainult tema endale eeskujuks vo\u0303tnud, siis ma oleksin muidugi kauge kaarega kirikust mo\u0308o\u0308da ka\u0308inud. Mo\u0303ned kirikuinimesed on ka peast sassis. Mo\u0303ned on kurjad ja mo\u0303ned o\u0303elad. Ma ei na\u0308e elu la\u0308bi roosade prillide. Mo\u0303nele ei mo\u0303ju ikka kohe mitte midagi ja headus ei hakka neile kuidagi ku\u0308lge. Aga vo\u0303ib-olla nad oleksid veel hullemad, kui u\u0308ldse kirikus ei ka\u0308iks? Ja veel u\u0308ks huvitav asi. Valda Raud to\u0303lkis minu palvel keldi palveraamatu. Ja seda on mu\u0308u\u0308dud juba 12 000 eksemplari. Mo\u0303elda, kui tavaline raamatute tru\u0308kiarv on meil 500, kui just pole tegemist Kivira\u0308huga. Miks siis see palveraamat on nii paljudel o\u0308o\u0308kappidel? Aga sellepa\u0308rast, et ta mo\u0303jub vaikselt. See positiivne niidistik avaldab tasakesi oma mo\u0303ju ja ta\u0308nu sellele meid veel hoitakse, et po\u0308o\u0308rdusime u\u0308hiselt laulukaare alt oma ko\u0303igutamatu keskme poole ka lauluga."}, {"text_idx": "#000034", "text": "Te mo\u0303tlete helilooja Kadri Voorandi ja luuletaja Triin Soometsa laulu \u201cA\u0308ra mind lahti lase\u201d, mida suvel laulupeol lauldi?"}, {"text_idx": "#000035", "text": "Jah, just seda. Lauljad ju palusid, et ko\u0303igutamatu kese meid lahti ei laseks. Ja kui me ko\u0303ik headuses palume midagi, siis me jaksame siin edasi kesta. Minu jaoks on see ko\u0303igutamatu kese Jumal. Mo\u0303ne teise jaoks lihtsalt ko\u0303igutamatu kese vo\u0303i muu jo\u0303ud."}, {"text_idx": "#000036", "text": "Te suhtutute siis u\u0308sna tolerantselt teistmoodi mo\u0303tlevatesse inimestesse. Kuidas on lugu teiste uskudega?"}, {"text_idx": "#000037", "text": "Suhtun nendesse ha\u0308sti. Ka vabariigi su\u0308nnipa\u0308eval istusid eri konfessioonide juhid Kaarli kirikus u\u0308ksteise ko\u0303rval. Ja ma mitte ainult ei suhtu neisse positiivselt, vaid ma ka suhtlen nendega aktiivselt. Just olid Jaani kirikus koos mitmete vabakoguduste juhid ja me arutasime paljusid asju. Kui on vo\u0303imalik, siis ma vo\u0303tan ikka mo\u0303nele palvusele kaasa kas metodisti, baptisti vo\u0303i o\u0303igeusu kiriku esindaja, nagu oli na\u0308iteks hingedepa\u0308eva palvuse ajal. See on minu meelest ha\u0308davajalik."}, {"text_idx": "#000039", "text": "Ei. U\u0308he kiriku kohta o\u0308eldakse ku\u0308ll, et see on o\u0303igeusu kirik, aga see tuleb lihtsalt ortodoksiast. Ei ole nii, et teised usud on ko\u0303ik valed. Nagu ei pea paika arusaam, et o\u0303ndsad on need, kes on rumalad. Nad vajavad lihtsalt rohkem tuge oma vaimule. Jumal jagab oma tarkust eri inimestele eri kombel. Ja see on ainult rikkus, kui u\u0308ks inimene saab minna u\u0308hte ja teine teise kirikusse. Protestantlikus kirikus on va\u0308ga ta\u0308htis osa so\u0303nal, teisal ja\u0308lle liturgilisel laulul ja viirukil. Aga kolmandale meeldib kitarrimuusika ja trummipo\u0303rin. Meeldib ka\u0308est kinni vo\u0303tta ja laulda. On ka inimesi, kes on liikunud u\u0308hest kirikust teise."}, {"text_idx": "#000040", "text": "Neile tundub, et tunnevad end teises kohas paremini. Mo\u0303ni Elu So\u0303na alustaja on nu\u0308u\u0308d hoopis katoliku kiriku liige ja nii edasi. Inimesed ka muutuvad elu jooksul. Muutuvad ka nende mo\u0303tted ja soovid. Vanemaid inimesi vo\u0303ib to\u0303mmata katoliku kiriku poole, kuna seal o\u0308eldakse, et ka haigus on see, millega peab leppima, et ko\u0303ik ei pea u\u0308dini terved olema. Ei ole nii, et kui sa pole mingit pattu teinud, siis elad ja sured tervena. On lihtsustatum kristlus ja veidi keerukam kristlus. Ja jumal ta\u0308natud, et on vo\u0303imalik valida, kuhu minna, millist kogudust valida."}, {"text_idx": "#000041", "text": "U\u0308le tuhande aasta on kestnud pinge ristiusu ja islami vahel. Kas te na\u0308ete, et praegune maailma olukord on selle ususo\u0303ja ja\u0308tkumine?"}, {"text_idx": "#000045", "text": "Kas kirik peaks tegelema ka poliitikaga \u2013 viitasite siin presidendi ko\u0303nele ja olete kunagi olnud ise ka erakonnas?"}, {"text_idx": "#000046", "text": "Mina ku\u0308ll tundsin oma elus, et ma pean pu\u0308henduma kirikule ja ei saa osa vo\u0303tta nendest lo\u0303pututest kaklustest volikogus. Nii kaua kuni ma sain olla tasakaalustav pool, pu\u0308u\u0308des ka omasid maha rahustada, kui nad tahtsid opositsioonile lausa kallale minna, niikaua ma tundsin, et olen seal ta\u0308itsa vajalik \u2013 Viljandi volikogus pikki aastaid. Aga kui ma na\u0308gin, et see enam ei toimi, siis ma ei arvanud, et peaksin oma aega selle peale raiskama. Ja teine asi on see, et kui sa oled vaimulik u\u0308hes va\u0308iksemas kohas, siis paned sa tahtmatult mingi na\u0308htamatu riivi kiriku uksele nende jaoks, kes on vastasrinnas."}, {"text_idx": "#000047", "text": "Sa oled kedagi solvanud sellega, et pole mingit eelno\u0303ud la\u0308bi lasknud sellepa\u0308rast, et see oli nende eelno\u0303u, mitte sellepa\u0308rast, et see oli halb. Ma leidsin, et mina ku\u0308ll ei pea niimoodi enam poliitikas olema. Vaatamata sellele, et olin ju kunagi ERSP asutajaliige ja Eesti Kongressil osalejate hulgas. Ma tajusin, et kui ma tahan olla vaimulik, siis ma pean olema ko\u0303ikide vaimulik. Ma pean nii keskerakondlaste, reformikate kui ka isamaalaste ning ko\u0303ikide teiste lapsi ristima. Ma pean ko\u0303iki laulatama. Jaani kirikus on laulatatud Keit Pentus ja Rain Rosimannus, u\u0308ks Helmedest ja eelmine linnapea Taavi Aas."}, {"text_idx": "#000048", "text": "Kuidas suhtute va\u0308idetesse, et Eesti u\u0308hiskond on lo\u0303henenud?"}, {"text_idx": "#000050", "text": "Kui palju me saame u\u0308ldse seista va\u0308a\u0308rtuste eest ja mis on maailma teie arvates ko\u0303ige ta\u0308htsam va\u0308a\u0308rtus?"}, {"text_idx": "#000051", "text": "Me peaksime olema avatud sellele, mida me nimetame usuks vo\u0303i selleks ko\u0303igutamatuks keskmeks. Selle mo\u0303istmisega on nii nagu paljude teiste andidega, et see on nagu kingitus, seda antakse. Ka ko\u0303ige paadunum inimene vo\u0303ib mingil hetkel saada selle valgustuse, selle ilmutuse, kui teda miski va\u0308ga puudutab. Aga teisest vo\u0303ib see ta\u0308iesti mo\u0308o\u0308da minna. Teda ei suuda muuta miski. Me vo\u0303ime nii palju tuntud nimesid nimetada, kelle jaoks on usul ta\u0308hendus. Arvo Pa\u0308rt, Lembit Peterson, Indrek Sammul, Agu Uudelepp... oi, neid on palju. Ja miks me peaksime seda ha\u0308benema? See on ka selliste inimeste usk., kes on meile nii palju andnud. Me vo\u0303iksime mo\u0303elda, et a\u0308kki saaksime ise ka palju rohkem, nagu need, keda me austame, kui me ise oleksime avatumad selle ko\u0303rgema jo\u0303u, selle ko\u0303igutamatu keskme suhtes, mida mina nimetan Jumalaks."}, {"text_idx": "#000052", "text": "Ma ei saanud ka alguses sellest aru, aga u\u0308hel hetkel tuli selgus. Me vo\u0303ime oma kangusega selle ko\u0303ik eemale lu\u0308kata, aga ku\u0308simus on selles, kas me vo\u0303tame vastu. Igale inimesele tuleb erinevalt la\u0308heneda. Ma ra\u0308a\u0308gin igal na\u0308dalal ko\u0303netundides inimestega. Ma na\u0308en, kuidas need u\u0308ks-u\u0308hele ra\u0308a\u0308kimised inimesi puudutavad. Leerilastega, leinajatega, laulatajatega."}, {"text_idx": "#000053", "text": "Iga inimene on erinev ja temaga tuleb ra\u0308a\u0308kida vastavalt tema teadmistele. Neljanda klassi poisiga u\u0308hte moodi, ja akadeemikuga, kui tarvis, ka integraalide keeles. See aeg on mo\u0308o\u0308das, kui teadlasi pandi kirikuvande alla. Me tunnustame teadust ja teaduse saavutusi. Kolmandaga aga vo\u0303ib olla nii, et na\u0308itad, et oskad samuti kellut ka\u0308es hoida. U\u0308heso\u0303naga, sa pead inimest veenma. Siis oled to\u0303siselt vo\u0303etav."}, {"text_idx": "#000054", "text": "Meid on Tallinnas palju, kes kuulavad inimesi ja remondivad katkiseid inimhingi. U\u0308ks inimene ei suudagi seda ko\u0303ike."}, {"text_idx": "#000055", "text": "Kirik pole alati olnud inimhingede kokkulappija ja ligimese armastust no\u0303udnud. Kui vaja, siis kutsus katoliku kirik u\u0308les so\u0303dijaid ka inimesi tapma. Teame ristiso\u0303dasid, ja ka meie esivanemad vo\u0303itlesid kristlike ru\u0308u\u0308tlite vastu. Kas see polnud u\u0308lekohus ja kurjus? Kuidas te selle vastuolu olete enda jaoks lahendanud?"}, {"text_idx": "#000056", "text": "Ma olen ha\u0308benenud paljusid asju kiriku ajaloos ja ka enda elus. Piiblis u\u0308tleb Paulus, et Jumal on sallinud selliseid teadmatuse aegu. Ma u\u0308tleks nii, et kui sa tahad to\u0303estust sellele, et jumal on olemas ja ta on kirikus olemas, siis vaata, kuidas on vo\u0303imalik, et vaatamata nii suurtele vigadele, mis on ajaloo jooksul olnud, kui on nu\u0308litud Kreekas mo\u0303ttetarku ja tehtud muid jo\u0303hkraid ning jubedaid asju..."}, {"text_idx": "#000057", "text": "Mida on tehtud inimestega, kes on midagi avastanud \u2013 Kopernik ja Galileo ja nii edasi. Kui ma ko\u0303ige selle peale mo\u0303tlen, siis see peab ikka va\u0308gev jumal olema, kes kannab seda kirikut 2000 aastat, ja ikka on maailmas u\u0308le miljardi kristlase, vaatamata sellele, kui valesti on inimesed ajaloo va\u0308ltel mo\u0303istnud kiriku olemust. Vaatamata vigadele."}, {"text_idx": "#000058", "text": "Vo\u0303ib ka ku\u0308sida, miks me ikka noa ja kahvliga so\u0308o\u0308me, kui paljud inimesed on tapetud nende riistadega. Va\u0308ga o\u0303igeid asju on la\u0308bi aegade ka valesti kasutatud. Aga see ei u\u0308tle, et asi ise on vale. Inimene on lihtsalt asju kasutanud valel viisil ja o\u0303igustada ei ole siin mitte midagi. Kirik on teinud kohutavaid vigu, aga vaatamata sellele Jumal kannab seda ko\u0303ike ja paneb ekslikud ja katkised inimesed aitama teisi katkiseid ja ekslikke inimesi. Kui mina oleksin ta\u0308iesti ideaalne, plekitu ja puhas, siis ma ei saaks vo\u0303ib-olla u\u0308ldse inimeste muredest ja vaevadest aru. Vaataksin ainult oma ko\u0303rge posti pealt ja vo\u0303ib-olla mo\u0303tleksin, miks nad on nii rumalad ega saa hakkama oma vigade ja kiusatustega."}, {"text_idx": "#000060", "text": "Ma pole sugugi kindel, et ristiusk ko\u0303ik u\u0308le elab. Ma na\u0308en, et Soomes ja Rootsis va\u0308heneb isegi kirikus ka\u0308ivate inimeste usk Jumalasse. On ja\u0308a\u0308nud lihtsalt traditsioon ka\u0308ia leeris, ristida lapsed ja nii edasi. Aga usk kipub sealt tagant a\u0308ra kaduma. Elu on niigi hea ja turvaline, paljude jaoks pole enam seda ko\u0303igutamatut keset vaja. Neil on korralik palk, nad hakkavad saama head pensioni. Ametiu\u0308hing hoiab ja kaitseb neid. U\u0308ks va\u0308liseestlane u\u0308tles mulle ku\u0308simuse peale, et kas ta kirikus ka ka\u0308ib, et ei, tal on ko\u0303ik olemas. Pole enam midagi Jumala ka\u0308est paluda. Kas to\u0303esti on loogika selles, et kirikus peab ka\u0308ima selleks, et midagi endal veel juurde nuiata?"}, {"text_idx": "#000061", "text": "U\u0308ks koguduseliige u\u0308tles ku\u0308simuse peale, et mis pattu sa siis kogu aeg teed, et pead aina kirikus ka\u0308ima ja paluma, et ta ka\u0308ib seal ta\u0308namas. Ma ta\u0308nan Jumalat selle eest, mis mul olemas on, mitte ei luni midagi ega palu andestust."}, {"text_idx": "#000062", "text": "Noored on ja\u0308lle hakanud vaatama konservatiivsemate va\u0308a\u0308rtuste poole, u\u0308tlevad mo\u0303ned noortega to\u0308o\u0308tavad inimesed. Vo\u0303i on noorus hukas?"}, {"text_idx": "#000063", "text": "Mind lausa vaimustas Tartu rahu aastapa\u0308eva ja\u0308relpidu ERM-is, kui meie noored laulsid kaasa diskor Eiki Nestori lastud vanu Horoskoobi laule. Nad teadsid isegi so\u0303nu peast. Kusagil ekraanil ei jooksnud need so\u0303nad, nad olid need pa\u0308he o\u0303ppinud. Ku\u0308llap siis nendele see muusika meeldib. Ma ei u\u0308tleks, et noored on hukas. Meil hakkavad hoopis keskealised hukka minema. Kui ikka kiik la\u0308heb a\u0308a\u0308rmisse asendisse, siis ta tuleb ruttu sealt ka tagasi."}, {"text_idx": "#000064", "text": "Luteri kirikus hakati laule ja ko\u0303nesid emakeeles pidama ja piibel to\u0303lgiti eesti keelde. See andis suure to\u0303uke keele arengule. Kuidas te hindate ta\u0308napa\u0308eval eesti keele olukorda?"}, {"text_idx": "#000066", "text": "Teiste keelte oskus ei ole halb, aga see meie po\u0303hisuhtluskeel peab olema korralik, va\u0308ga so\u0303naderohke emakeel. Paratamatult ko\u0303iki neid so\u0303nu pole vo\u0303imalik vo\u0303o\u0303rkeeles o\u0303igesti tunnetada. Nii nagu inimesel peaks olema u\u0308ks oma usk, mille ta peaks oma 33. eluaastaks va\u0308lja valima, nii peab olema ka keelega. U\u0308ks keel tuleb endale teistest paremini selgeks teha ja seda va\u0308ga hinnata. Keelekasutusega tuleb tegeleda ja end kontrollida, et neid nagu-sid ja muid risustavaid parasiitso\u0303nu keeles ei oleks. Kas me pole endas kindlad, et kordame aina nagu, nagu, nagu?"}, {"text_idx": "#000067", "text": "Luteri vaimulik peab oskama ilusat emakeelt, ja mulle meeldib, et meil pole ja\u0308etud ko\u0303rvale no\u0303uet, et vaimulikul peab olema magistrikraad. Vaimulik peab olema korralikult haritud inimene, kes oskab ka teisi keeli, sealhulgas piibli algkeeli. Ta peab tundma filosoofiat."}, {"text_idx": "#000068", "text": "Konstantin Pa\u0308tsi valitsuse ajal taheti Jaani kirik maha lo\u0303hkuda, ehitada selle asemel kohtupalee ja panna va\u0308ljakule hiigelsammas, mille otsas on ratsamonument. See on Tallinna eestlaste koguduse ajalooline kirik, mis ehitati endisele Pu\u0308havaimu eesti kogudusele."}, {"text_idx": "#000069", "text": "Luterluse ta\u0308htsust Tallinna eestlaste jaoks ei ole vo\u0303imalik u\u0308le hinnata. Sellest on aru saanud ka linnapea Mihhail Ko\u0303lvart, kes pu\u0308hendas pool oma jo\u0303ulude ajal peetud ko\u0303nest just sellele teemale, ja mulle see va\u0308ga meeldis. See on meie kirjakeele, kultuuri ja hariduse alus siin linnas olnud. Ko\u0303lvart u\u0308tles ka, et tal on ha\u0308bi, et seda luterliku kiriku panust Tallinna linna ja eesti kultuuri arengusse ja usu rolli ha\u0308benetakse. Mu\u0308ts maha nende mo\u0303tete eest. Linnapea on teinud need asjad endale ku\u0308ll va\u0308ga po\u0303hjalikult selgeks. See kiriku maha lammutamise plaan oli ikka so\u0303nulseletamatu. Tol ajal oli Jaani kirikus 36 000 liiget ja linnas elanikke natuke u\u0308le 100 000. See oli va\u0308ga julm asi. Ma ei tea, mis Pa\u0308tsile ja Laidonerile pa\u0308he lo\u0303i, et nad nii sihikindlalt hakkasid seda asja ajama."}, {"text_idx": "#000070", "text": "Ma austan tohutult seda, mida Pa\u0308ts ja Laidoner Eestile on head teinud. See nende panus on tohutut austust va\u0308a\u0308riv, aga kiriku ha\u0308vitamise kava na\u0308itab, et ka ko\u0303ige paremad meie hulgast vo\u0303ivad mo\u0303nikord a\u0308ra keerata. Annaks jumal, et minuga seda ei juhtuks. See na\u0308itab, et olgem kes tahes, aga me peame enda kogu aeg ja\u0308lgima, et me ei u\u0308letaks oma tegudega mingit piiri, kus meie tarkus muutub rumaluseks. Ja seda piiri alati ise ei tea, seepa\u0308rast ei tee kunagi paha ku\u0308sida oma abikaasa vo\u0303i teiste la\u0308hedaste ka\u0308est, kui on midagi suuremat plaanis, et kas see mo\u0303te on ikka hea."}, {"text_idx": "#000071", "text": "1944. aastaks pidi uus va\u0308ljak valmis olema, aga sel aastal toimus hoopis Tallinna pommitamine. Jaani kirikus la\u0308ksid katki ainult aknad. Niguliste po\u0303les. Jumal ikka ei tahtnud, et Jaani kirik ha\u0308viks."}, {"text_idx": "#000072", "text": "Me peaksime hakkama uurima oma suguvo\u0303sa, et suguvo\u0303sadest saaksid sugupuud. Praegu on meil selles osas rohkem vo\u0303sa kui puid."}, {"text_idx": "#000073", "text": "Kui suur abi on olnud linnast Jaani kiriku korras hoidmisel?"}, {"text_idx": "#000074", "text": "Olles olnud va\u0308ikese Ruhnu kiriku o\u0303petaja ja Saaremaa ning Viljandi Jaani kiriku o\u0303petaja, tean, kui erinevad on omavalitsuste vo\u0303imalused aidata kirikuid. Siin on suur vo\u0303imaluste erinevus, aga ja\u0308llegi mu\u0308ts maha Tallinna linnajuhtide ees, kes ei ole lasknud oma linna kirikuid ha\u0308vineda. Viimase kolmeku\u0308mne aasta jooksul on ko\u0303ik linnavalitsused suhtunud meie linna kirikutesse ha\u0308sti. See on lausa rahvusvahelist tunnustust va\u0308a\u0308riv na\u0308ide, kuidas u\u0308ks omavalitsus hoolib oma kultuuriva\u0308a\u0308rtustest. Jaani kirikust ka\u0308ib aastas la\u0308bi 70 000 inimest. Nad ko\u0303ik on ka maksumaksjad ja linna raha kasutamine pu\u0308hakoja kordategemiseks on va\u0308ga o\u0303ige asi. Ko\u0303ik linnapead on sellest aru saanud. Nii Ju\u0308ri Ratas, Edgar Savisaar, Taavi Aas kui nu\u0308u\u0308d ka Mihhail Ko\u0303lvart. Hea na\u0308ide on viimasest ajast, kui selgus, et ainult u\u0308ks palk veel hoidiski meie kiriku tornikiivrit pu\u0308sti. Ainsa pa\u0308evaga suutis Mihhail Ko\u0303lvart kokku kutsuda linnavalitsuse ja teha otsuse, et tornikiiver pa\u0308a\u0308stetakse linna abiga ko\u0303ige hullemast."}, {"text_idx": "#000075", "text": "Tammsalu tutvustab su\u0308nnipa\u0308eval temast kirjutatud raamatut"}, {"text_idx": "#000078", "text": "NB! Kommentaarid on avaldatud lugejate poolt. Kommentaare ei toimetata. Nende sisu ei pruugi u\u0308htida toimetuse seisukohtadega. Kui ma\u0308rkad sobimatut postitust, teavita sellest moderaatoreid vajutades linki \u201cSobimatu\u201d!"}, {"text_idx": "#000086", "text": "avaldab isiklikku arvamust koos po\u0303hjendusega\narvustab inimeste mo\u0303tteid, mitte isikuid endid\nkommenteerib artikli tugevaid ja no\u0303rku ku\u0308lgi\naustab kommentaaride kirjutajaid ja lugejaid"}, {"text_idx": "#000087", "text": "4. Teata sobimatust kommentaarist. Notice-and-take-down.\nSobimatu kommentaari avastamisel palume sellest teavitada. Selleks on iga kommentaari ku\u0308ljes nupp \u201cTeata sobimatust kommentaarist\u201d. Pealinn la\u0308htub kommentaaride ja\u0308lgimisel notice-and-take-down printsiibist \u2013 kasutajat kutsutakse u\u0308les halvast kommentaarist teatama (notice), toimetus vaatab laekunud teateid ja reageerib vastavalt kommentaari kustutades (take-down) vo\u0303i heaks kiites. Toimetus ja\u0308lgib laekuvaid teateid regulaarselt ja ko\u0303rvaldab reegleid eiravad kommentaarid esimesel vo\u0303imalusel. Esmaja\u0308rjekorras tegeletakse kasutajaid isiklikult puudutanud kommentaaridega."}, {"text_idx": "#000089", "text": "U\u0308ksko\u0303ikse suhtumisega elupo\u0303line pelgulinlane Pille-Maris Arro: kunagi sa ei tea mis homme juhtub (8)"}, {"text_idx": "#000090", "text": "Marion Villemson: armastatud ametist pausi tegemine on ta\u0308iesti aktsepteeritav"}, {"text_idx": "#000092", "text": "Eneli Jefimova vo\u0303itis juunioride EM-il kuldmedali"}, {"text_idx": "#000093", "text": "Ilmataat na\u0308itab Kontaveidile, mida tema karja\u0308a\u0308ri lo\u0303petamisest arvab."}, {"text_idx": "#000094", "text": "Anett Kontaveit alustas karja\u0308a\u0308ri viimast tenniseturniiri vo\u0303iduga 6:4!"}, {"text_idx": "#000096", "text": "Leigarite tantsuo\u0303petaja: Suur ja va\u0308ike on tantsuplatsil vo\u0303rdsed!"}, {"text_idx": "#000097", "text": "DIRIGENT: Ega nii noori puhkpillima\u0308ngijaid mujal naljalt polegi"}, {"text_idx": "#000098", "text": "Linna teenusedLinna toetusedLinnavalitsuse istungidVolikogu istungidTelesaatedRiigikogu valimiskampaania kajastamise po\u0303himo\u0303tted 2023. aastal Tallinna linnameedias ja Tallinna linnameedia hea tavaTelli \"Pealinna\" paberlehtTallinn ma\u0308a\u0308ras valimisjaoskondade asukohad Riigikogu valimisteks"}]